b'\n_START_ARTICLE_\nLycomedes bubeniki\n_START_SECTION_\nUtseende\n_START_PARAGRAPH_\nEn middelsstor (gjerne 25-35 millimeter), kraftig, matt lysbrunlig hornbille. Kroppen er kledt med gulgr\xc3\xa5 best\xc3\xb8vning og blir derfor ganske matt, ogs\xc3\xa5 beina er kledt med best\xc3\xb8vning. Hannene har et b\xc3\xa5ndaktig, oppoverb\xc3\xb8yd horn i pannen som danner en klype mot et rett oppst\xc3\xa5ende horn midt p\xc3\xa5 fremkanten av pronotum, dette er delt i to runde kn\xc3\xb8ler i spissen. Hornet i pannen er kraftig kl\xc3\xb8vd i spissen. Hunnen har pronotum grovt og kraftig punktert, men mangler horn. Dekkvingene er brede, hos hunnen med en m\xc3\xb8rk lengdestripe.\n_START_SECTION_\nLevevis\n_START_PARAGRAPH_\nDisse artene finnes helst i litt h\xc3\xb8yereliggende (1000-2000 meter over havet) tropiske skoger langs Andesfjellene. Larvene lever i str\xc3\xb8laget p\xc3\xa5 bakken. De voksne billene kommer av og til til lys om natten.\n_START_SECTION_\nUtbredelse\n_START_PARAGRAPH_\nArten lever i Ecuador.'